2018 के शीतकालीन ओलंपिक, आधिकारिक तौर पर तेईसवाँ ओलंपिक शीतकालीन खेल (), एक अन्तरराष्ट्रीय बहु-खेल आयोजन है, जो कि दक्षिण कोरिया के प्योंगचांग काउण्टी में आयोजित किया जा रहा है। जुलाई 2011 में डरबन, दक्षिण अफ्रीका में 123वें आईओसी सत्र के दौरान प्योंगचांग को अगला मेज़बान शहर चुना गया था। दक्षिण कोरिया ने पहली बार शीतकालीन ओलंपिक खेलों कि मेजबानी की है, जबकि यह देश में आयोजित होने वाले दूसरा ओलम्पिक खेल (पहला 1988 ग्रीष्मकालीन ओलंपिक) है।

शीतकालीन ओलंपिक 9 से 25 फरवरी 2018 तक चलेगा, उद्घाटन समारोह से पहले 8 और 9 फरवरी को कुछ स्पर्धाएँ अयोजित कराई गई। इस आयोजन में पंद्रह खेलों में 102 स्पर्धाएँ शामिल हैं, जिसमें बिग एयर स्नोबोर्डिंग, मास स्टार्ट स्पीड स्केटिंग, मिश्रित युगल कर्लिंग, और मिश्रित टीम अल्पाइन स्कीइंग आदि खेल शीतकालीन ओलम्पिक कार्यक्रम में शामिल है। 92 राष्ट्रीय ओलंपिक समितियों (देशों) के कुल 2,952 खिलाड़ी इस आयोजन में भाग लेंगे। इक्वाडोर, एरिट्रिया, कोसोवो, मलेशिया, नाइजीरिया और सिंगापुर का यह पहला शीतकालीन ओलम्पिक है।

बोली

प्योंगचांग ने 2010 और 2014 के शीतकालीन ओलम्पिक खेलों की मेजबानी के लिये बोली लगाई थी, लेकिन क्रमशः वैंकूवर और सोची से मतदान के अंतिम दौर में हार गये।

2011 में डरबन में 123वें आईओसी सत्र में प्योंगचांग मेज़बान शहर के रूप में चुना गया, उसे अपने प्रतिस्पर्धियों की अपेक्षा मतदान के पहले दौर में ही आवश्यक 48 वोटों का बहुमत हासिल गया था। शीतकालीन खेलों की मेजबानी करने के लिए प्योंगचांग तीसरा एशियाई नगर है। इससे पहले दो आयोजन जापान के साप्पोरो (1972) और नागानो (1998) शहर में हो चुका हैं।

आयोजन

उद्घाटन समारोह
2018 के शीतकालीन ओलंपिक का उद्घाटन समारोह 9 फरवरी 2018 को प्योंगचांग ओलम्पिक स्टेडियम में आयोजित किया गया; 100 मिलियन अमेरिकी डॉलर का उपयोग केवल इस ओलम्पिक और पैरालम्पिक के समारोहों के लिए किया गया है, और अयोजन के समाप्त होने के बाद उन्हें ध्वस्त कर दिया जायेगा।

खेल
2018 शीतकालीन ओलंपिक आयोजन में पंद्रह खेलों की 102 स्पर्धाएँ हैं, जिसमें बिग एयर स्नोबोर्डिंग, मास स्टार्ट स्पीड स्केटिंग, मिश्रित युगल कर्लिंग, और मिश्रित टीम अल्पाइन स्कीइंग आदि खेल शामिल है।

कोष्ठकों में दिये गये अंक प्रत्येक खेल में होने वाले मेडल स्पर्धाओं की संख्या दर्शाते हैं।

  अल्पाइन स्कीइंग (11) (विवरण)

  मैदानी स्की-बाज़ी (12) (विवरण)

  स्की जंपिंग (4) (विवरण)

भाग लेने वाली राष्ट्रीय ओलम्पिक समितियाँ
कुल 95 देशों ने अब तक कम से कम एक एथलीट ने अर्हता प्राप्त कर ली है, जिनमें से 92 के बीच प्रतिस्पर्धा होने की उम्मीद है। छह राष्ट्र इक्वाडोर, इरिट्रिया, कोसोवो, मलेशिया, नाइजीरिया और सिंगापुर अपने शीतकालीन ओलंपिक की शुरुआत करने जा रहे हैं।

खिलाड़ियों के अनुसार राष्ट्रीय ओलम्पिक समितियाँ

कार्यक्रम
सभी तिथियाँ कोरियाई मानक समय (यूटीसी+09:00) के अनुसार हैं

पदक तालिका

समापन समारोह
इन खेलों का समापन समारोह 25 फरवरी 2018 को अन्तरराष्ट्रीय ओलम्पिक समिति के अध्यक्ष थॉमस बाक द्वारा किया गया। इस अवसर पर स=दक्षिण कोरिया के राष्ट्रपति मून जे-इन तथा अमेरिकी राष्ट्रपति डोनाल्ड ट्रम्प की पुत्री इवांका ट्रम्प भी उपस्थित रहीं।

प्रसारण अधिकार
कुछ देशों को 2018 के शीतकालीन ओलम्पिक के प्रसार अधिकार पहले ही दीर्घकालिक प्रसारण अधिकार सौदों के हिस्से के रूप में बेचा जा चुका था जिसमें खेलों के स्थानीय अधिकार धारक एसबीएस भी शामिल था—जिन्होंने जुलाई 2011 में 2024 तक ओलंपिक के लिये अपने अधिकारों को बढ़ा दिया था।

रूसी राज्य प्रसारक चैनल वन और स्पोर्ट्स चैनल मैच टीवी रूसी टीम के अपने ध्वज के तहत प्योंगचांग में प्रतिस्पर्धा के लिए औपचारिक रूप से प्रतिबंधित होने के बाद भी वहाँ के खिलाड़ियों के खेलों को कवर करने के लिए प्रतिबद्ध हैं।

संयुक्त राज्य अमेरिका में एक बार फिर एनबीसी यूनिवर्सल को एक दीर्घकालीन अनुबंध के तहत प्रसारण अधिकार दिया गया है।

सन्दर्भ

2018 शीतकालीन ओलम्पिक
दक्षिण कोरिया में खेलकूद